Diari Oficial de la Generalitat Valenciana


Sumari del DOGV 3543, del 21-07-1999 (1999/6721)

ORDRE de 6 de juliol de 1999, del conseller d'Agricultura, Pesca i Alimentació, per la qual es regulen els preus públics per la venda de determinades publicacions d'aquesta conselleria.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/07/06/(1)/dof/vci/html**

### Dades del document

Número de DOGV
:   3543

Data del DOGV
:   21-07-1999

Secció del DOGV
:   I. DISPOSICIONS GENERALS

Número del document
:   1999/6721


Data del document
:   06-07-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Conselleria Agricultura, Pesca i Alimentació
    * indústria del llibre
    * legislació
    * fixació de preus
    * publicació
    * llista de preus

ORDRE de 6 de juliol de 1999, del conseller d'Agricultura, Pesca i Alimentació, per la qual es regulen els preus públics per la venda de determinades publicacions d'aquesta conselleria. [1999/6721]
  
En el Decret 73/1991, de 13 de maig, del Consell de la Generalitat Valenciana, s'estableix el règim general aplicable als preus públics de la Generalitat Valenciana, com també el procediment de fixació i aprovació de les quanties d'aquests.
  
D'altra banda, en els decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, s'estableix la relació de béns, serveis i activitats susceptibles de ser retribuïts per mitjà de preus públics, entre els quals es troba la venda de publicacions de cada conselleria.
  
Per tot això, segons el que s'estableix en l'article 35.e) de la Llei 5/1983, de 30 de desembre, de Govern Valencià, i en l'article 3.2 del Decret 73/1991, del Consell de la Generalitat Valenciana, amb l'elaboració prèvia de la memòria economicofinancera de la qual es desprén que els preus proposats cobreixen el cost del lliurament de béns que amb ells es remunera, i vist l'informe favorable de la Direcció General de Tributs i Patrimoni de la Conselleria d'Economia, Hisenda i Administració Pública,
  
ORDENE
  
Article 1. Objecte
  
Aquesta ordre té per objecte la regulació del règim jurídic aplicable als preus públics que ha de percebre la Conselleria d'Agricultura, Pesca i Alimentació per la venda de determinades publicacions a què es fa referència en l'annex d'aquesta ordre.
  
Article 2. Pressupost de pagament
  
Constitueix el pressupost de pagament dels preus públics objecte d'aquesta ordre l'adquisició per mitjà de preu de les publicacions a què es fa referèncie en l'article anterior.
  
Article 3. Obligats al pagament
  
Són subjectes obligats al pagament dels preus públics regulats en aquesta ordre els adquirents de les publicacions relacionades en l'annex d'aquesta ordre.
  
Article 4. Quanties
  
1. Els preus públics objecte d'aquesta ordre s'exigiran de conformitat amb el que es disposa en el quadre de tarifes de l'annex.
  
2. Als preus públics a què es refereix l'apartat anterior s'aplicarà el tipus de l'impost del valor afegit vigent en el moment d'efectuar-se la venda de les publicacions.
  
Article 5. Exigibilitat i pagament
  
L'obligació de pagament dels preus regulats en aquesta ordre naixerà quan s'adquirisquen les publicacions a què al·ludeix l'article anterior.
  
No obstant això, en el supòsit de comandes per correu, telefòniques o per qualsevol altre mitjà de comunicació, el preu s'exigirà per endavant, quan es formule la sol·licitud corresponent. Amb aquesta finalitat, es requerirà acreditar el pagament anticipat abans de l'entrega de les publicacions.
  
Disposició transitòria
  
Mentre que no es dispose dels mitjans tècnics necessaris per efectuar el pagament dels preus públics establits en aquesta ordre amb la unitat monetària i de compte euro, el pagament es realitzarà únicament amb pessetes, i l'equivalència tindrà únicament un caràcter informatiu, durant el període transitori a què es fa referència en la Llei 46/1998, de 17 de desembre, sobre introducció de l'euro.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 6 de juliol de1999
  
El conseller d'Agricultura, Pesca i Alimentació


Còpia Permalink ELI